Document ID: 31986R0914

*****
ΚΑΝΟΝΙΣΜΟΣ (ΕΟΚ) αριθ. 914/86 ΤΟΥ ΣΥΜΒΟΥΛΙΟΥ
της 25ης Μαρτίου 1986
για την παράταση της γαλακτοκομικής περιόδου 1985/86 και την τροποποίηση του κανονισμού (ΕΟΚ) αριθ. 866/84
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 2,
την πρόταση της Επιτροπής,
Εκτιμώντας:
ότι κατέστη αναγκαίο να αναθεωρηθεί το σύνολο των προβλημάτων που συνδέονται με τον καθορισμό των τιμών για την προσεχή περίοδο εμπορίας, γεγονός που συνεπάγεται καθυστέρηση στον καθορισμό των τιμών αυτών· ότι είναι ως εκ τούτου απαραίτητο να παραταθεί η περίοδος εμπορίας 1985/86 στον τομέα του γάλακτος και των γαλακτοκομικών προϊόντων έως τις 27 Απριλίου 1986·
ότι, για τους ίδιους λόγους, είναι απαραίτητο να παραταθεί μέχρι το τέλος της γαλακτοκομικής περιόδου 1985/86 ο κανονισμός (ΕΟΚ) αριθ. 866/84 του Συμβουλίου της 31ης Μαρτίου 1984 για τη θέσπιση ειδικών μέτρων όσον αφορά τον αποκλεισμό των γαλακτοκομικών προϊόντων από το καθεστώς τελειοποιήσεως για επανεξαγωγή και από ορισμένες συνήθεις εργασίες (3), όπως τροποποιήθηκε από τον κανονισμό (ΕΟΚ) αριθ. 1686/84 (4),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η γαλακτοκομική περίοδος 1985/86 λήγει στις 27 Απριλίου 1986, η δε γαλακτοκομική περίοδος 1986/87 αρχίζει στις 28 Απριλίου 1986.
Άρθρο 2
Το άρθρο 3 του κανονισμού (ΕΟΚ) αριθ. 366/84 αντικαθίσταται από το ακόλουθο κείμενο:
«Άρθρο 3
Ο παρών κανονισμός εφαρμόζεται μέχρι το τέλος της γαλακτοκομικής περιόδου 1985/86.»
Άρθρο 3
Ο παρών κανονισμός αρχίζει να ισχύει την 1η Απριλίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Μαρτίου 1986.

Labels: 3
17